== Italien ==
[[Fil:Italian_Osteria_Scene,_Girl_welcoming_a_Person_entering,_by_Wilhelm_Marstrand_-_Ny_Carlsberg_Glyptotek_-_Copenhagen_-_DSC09271.JPG|thumb|Marstrand: ''Osteriascene''.]]
[[Fil:Oktoberfesten Rom. 1839..jpg|thumb|Marstrand: ''[[Lystighed uden for Roms mure på en oktoberaften]]'' (1839).]]
Han ville nu ud i verden; han måtte lære, gøre erfaringer, se sig om, studere andre kunstneres arbejder, fordybe sig i fremmede landes natur, lære af fortidens og udlandets kunst. Efter som det ikke var lykkedes via Akademiet at vinde guldmedalje og rejsepenge, måtte [[Fonden ad usus publicos]] betale rejsen til Italien. Han tog af sted i august 1836. Han skrev hjem til sin mor fra [[München]].:
:"''Mit Indre er endnu et Pulterkammer, hvori jeg ikke selv kan hitte Rede, langt mindre andre. Jeg vil blot sige, at det var godt, jeg kom ud, thi her er uhyre meget at lære, og jeg har meget at kaste bort og glemme for at give Plads for noget bedre.''"<ref name="DBL 148"/> <br />
I München så Marstrand historiemalerier af den unge [[Wilhelm von Kaulbach]], som han roste for at fremme "''det saa tvetydigt ansete [[Genremaleri]]''". I januar 1837 skrev Marstrand i [[Rom]] til Eckersberg:
:"''Jeg har alt set meget, næsten for meget, thi man overfyldes af Ideer, og det ene fortrænger det andet, uden at Sjælen får Tid til at bearbejde dem. Fantasien bliver derved uvirksom, og hvad min angår, har den nu først rømmet de af de gamle Beboere opfyldte Værelser, og de nye, der flytte ind, rumstere så frygteligt, inden de finde deres Plads, at jeg naturligvis er ganske uskikket til at få et ordentligt Syn på Tingene og komme til rigtig Besindelse om, hvad jeg egentlig først skal tage fat på. Her er jeg alt over en Måned og gør intet!''"<ref name="DBL 149">[https://runeberg.org/dbl/11/0151.html Bruun, s. 149]</ref> <br />
Hans "Sturm- und Drangperiode" aflæses let mellem linjerne.<ref name="DBL 149"/>
Kunst Historiemalere Historie Erhvervsliv Kommunikation Maleri Organisationer Uddannelsesinstitutioner